# OBRAZLOŽENJE

**Proračuna Grada Imotskog za 2025. godinu i**

**projekcije Proračuna za 2026. i 2027. godinu**

**OPĆI DIO**

Proračun Grada Imotskog za razdoblje 2025.-2027. godine izrađuje se temeljem članaka 28-37. Zakona o proračunu (“Narodne novine RH”, br. 144/21).

Polazište za izradu Prijedloga Proračuna za razdoblje 2025.-2027 godine bile su Upute za izradu proračuna JLP(R)S za razdoblje 2025-2027. godine koje je izradilo Ministarstvo financija zajedno sa Programom konvergencije RH za razdoblje 2025.-2027.godine. Temeljem dobivenih uputa dostavljene su upute korisnicima proračuna radi izrade prijedloga financijskih planova.

Zakonski okvir za planiranje za razdoblje 2025.-2027.godine je Zakona o proračunu (NN 144/21) koji je stupio je na snagu 1.1.2022. godine, a primjenjuje se na proračunsko razdoblje od 2025.-2027.godine.

Najznačajnije novosti Zakona vezane za izradu proračuna:

* Proračun se donosi na drugoj razini ekonomske klasifikacije, tj. na razini skupine Računskog plana, što je manje detaljno u odnosu na ranije kad se proračun donosio na trećoj razini ekonomske klasifikacije, tj. na razini podskupine Računskog plana. Donošenje proračuna na manje detaljnoj razini omogućiti će veću fleksibilnost u izvršavanju proračuna.
* Proračun se sastoji od općeg dijela, posebnog dijela i obrazloženja. Prema prijašnjem Zakonu, proračun se sastojao od općeg dijela, posebnog dijela i plana razvojnih programa. Novim Zakonom obrazloženje postaje sastavni dio proračuna, čime se obrazloženju daje veći značaj. Zakon detaljno propisuje sadržaj obrazloženja.
* Financijski plan proračunskog korisnika se novim Zakonom o proračunu puno detaljnije propisuje. Financijski plan proračunskog korisnika se sadržajno izjednačava sa sadržajem proračuna i sadrži iste dijelove kao i proračun: opći dio, posebni dio i obrazloženje. Ujedno se Zakonom detaljno propisuje postupak predlaganja i donošenja financijskog plana proračunskog korisnika.

Osim Zakona o proračunu u zakonski okvir za planiranje spadaju:

* Upute ministarstva financija
* Pravilnik o planiranju u sustavu proračuna (NN 1/2024)
* Pravilnik o proračunskim klasifikacijama (NN 4/2024)
* Pravilnik o proračunskom računovodstvu (NN 158/2023)

U proračunu Grada Imotskog u cijelosti su uključeni financijski planovi proračunskih korisnika grada Imotskog. (Dječji vrtić Imotski, Pučko otvoreno učilište, Gradska knjižnica „Don Mihovil Pavlinović“ i Javna vatrogasna postrojba grada Imotskog), odnosno, u proračunu su prikazani vlastiti prihodi proračunskih korisnika te rashodi proračunskih korisnika koji se financiraju iz tih prihoda.

Prijedlogom Proračuna Grada Imotskog za 2025. godinu planiraju se prihodi i primici u iznosu od 20.300.320,00 EUR te rashodi i izdaci u iznosu od 20.300.320,00 EUR.

## A. PRIHODI I PRIMICI

Prihodi i primici Proračuna za 2025. godinu prema ekonomskoj klasifikaciji obuhvaćaju prihode poslovanja, prihode od prodaje nefinancijske imovine, te primitke od financijske imovine i zaduživanja.

Prijedlogom Proračuna Grada Imotskog za 2025. godinu planiraju se prihodi i primici u iznosu od **20.300.320,00 EUR** što je više u odnosu na planirane prihode i primitke Proračuna Grada Imotskog za 2024. godinu za 13%.

**Skupina 61** - Prihodi od poreza najznačajnija je vrsta prihoda u Proračunu Grada Imotskog, a za 2025. godinu planirani su u iznosu 4.453.998,43 EUR. Unutar poreznih prihoda najznačajniji su porez i prirez na dohodak koji su planirani za 2025. u iznosu 3.774.981,52 EUR. Porezi na imovinu planirani su u iznosu 592.747,08 EUR (ovi porezi ovise o kretanju na tržištu nekretnina te uvođenju novog poreza na nekretnine) i porezi na robu i usluge (porez na potrošnju) 86.269,83 EUR.

**Skupina 63 -** Pomoći iz inozemstva i subjekata unutar općeg proračuna planirani su u visini 13.015.963,00 EUR. O ostvarivanju tekućih i kapitalnih pomoći ovisit će i realizacija projekata koji su vezani za ovaj izvor financiranja.

**Skupina 64** - Prihodi od imovine planiraju se u iznosu od 187.139,16 EUR.

**Skupina 65** - Prihodi od administrativnih pristojbi i pristojbi po posebnim propisima i naknada planiraju se u iznosu od 1.655.726,74 EUR.

**Skupina 66** - Prihodi od prodaje proizvoda i roba te pruženih usluga i prihodi od donacija planirani su u iznosu od 25.900,00 EUR

**Skupina 68** – Kazne, upravne mjere i ostali prihodi planirani su u iznosu od 1.592,67 EUR.

**Skupina 72** - Prihodi od prodaje nefinancijske imovine planiraju se u iznosu od 160.000,00 EUR.

## B. RASHODI I IZDACI

Prijedlogom Proračuna Grada Imotskog za 2025. godinu planiraju se rashodi i izdaci u iznosu od **20.300.320,00 EUR** što je više za 13% u odnosu na planirane rashode i izdatke Proračuna Grada Imotskog za 2024. godinu.

Od tog iznosa 2.000.000,00 EUR odnosi se na rashode Dječjeg vrtića Imotski, 207.500,00 EUR na Pučko otvoreno učilište, 140.000,00 EUR na Gradsku knjižnicu Don Mihovil Pavlinović i 850.000,00 EUR na Javnu vatrogasnu postrojbu Grada Imotskog.

**Skupina 31** - Rashodi za zaposlene u odjelima gradske uprave i njihovim proračunskim korisnicima planirani su u visini 3.147.426,46 EUR.

**Skupina 32** - Materijalni rashodi gradske uprave i proračunskih korisnika planirani su u iznosu od 1.952.602,54 EUR

**Skupina 34** - Financijski rashodi koji uključuju otplatu kamata te usluge banaka i platnog prometa planiraju se u iznosu 48.591,00 EUR

**Skupina 35** - Rashodi za subvencije planirani su u iznosu od 381.000,00 EUR.

**Skupina 36** Pomoći dane u inozemstvo i unutar općeg prorač. – planirane su u iznosu 16.000,00 EUR

**Skupina 37** - Naknade građanima i kućanstvima planiraju se u visini 1.111.500,00 EUR

**Skupina 38 -** Ostali rashodi planiraju se u iznosu od 782.800,00 EUR.

**Skupine 41,42**  - Unutar rashoda za nabavu imovine, ***rashodi za nabavu neproizvedene dugotrajne imovine*** planirani su u iznosu od 12.577.400,00 EUR, a odnose se na realizaciju kapitalnih projekata

**Skupina 45** – Rashodi za dodatna ulaganja na nefinancijskoj imovini u iznosu 13.000,00 EUR

**Skupina 54** - Izdaci u visini 270.000,00 EUR planirani su za otplatu glavnica za kredit za izgradnju groblja i otplatu beskamatnog zajma iz proračuna RH

# POSEBNI DIO

## RASHODI I IZDACI PO ORGANIZACIJSKIM JEDINICAMA I PROGRAMIMA

Obrazloženje posebnog dijela proračuna sastoji se od obrazloženja programa koje se daje kroz obrazloženje aktivnosti i projekata.

Prema razdjelima Proračuna rashodi su planirani kako slijedi:

**Razdjel 1 – Gradsko vijeće 74.470,00 eur**

**Razdjel 2 – Gradska uprava 15.166.850,00 eur**

**Razdjel 3 – Društvene djelatnosti 5.059.000,00 eur**

**Razdjel 1 Gradsko vijeće** sadrži dva programa.

Program donošenje akata i mjera iz djelokruga predstavničkih i izvršnih tijela

Program političkih stranaka.

Planirane aktivnosti unutar **Programa donošenja akata i mjera iz djelokruga predstavničkih i izvršnih tijela su sljedeće:**

*A100101 Predstavničko i izvršno tijelo* u iznosu 46.000,00 eur, planirana sredstva obuhvaćaju naknade za rad predstavničkih i izvršnih tijela s ciljem učinkovitog i zakonitog djelovanja

*A 100102 Tekuća zaliha proračuna* u iznosu 15.500,00 eur,

Sukladno članku 65. Zakona o proračunu ( Narodne novine broj 144/2021), sredstva proračunske zalihe mogu se koristiti za nepredviđene namjene za koje u proračunu nisu osigurana sredstva ili za namjene za koje se tijekom godine pokaže da za njih nisu utvrđena dovoljna sredstva jer ih pri planiranju proračuna nije bilo moguće predvidjeti, za financiranje rashoda nastalih pri otklanjanju posljedica od elementarnih nepogoda, epidemija, ekoloških nesreća ili izvanrednih događaja i ostalih nepredvidivih nesreća , te za druge nepredviđene rashode tijekom godine. Visina sredstava proračunske zalihe može iznositi najviše 0,5% planiranih općih prihoda proračuna tekuće godine bez primitaka.

*A 100103 Vijeće nacionalnih manjina* u iznosu 4.320,00 eur ,planirana sredstva obuhvaćaju naknade za rad članova predstavničkih tijela te materijalne rashode s ciljem učinkovitog ostvarivanja prava nacionalnih manjina

*A 100104 Savjet mladih* u iznosu 1.350,00 eur,

- zakonska osnova je Zakon o savjetima mladih, Statut Grada Imotskog, Odluka o osnivanju Savjeta mladih Grada Imotskog. Predviđenim sredstvima osiguravaju se aktivnosti savjeta mladih a cilj je zadovoljavanje potreba građana dobne skupine od 15 – 30 godina.

Planirana aktivnost unutar **Programa političkih stranaka** je

*A 1010202 Osnovna funkcija stranaka* u iznosu 7.300,00 eur

Predviđena sredstva za rad političkih stranaka u iznosu u skladu su sa Zakonom o političkim strankama i Odluci o raspoređivanju sredstava za rad političkih stranaka i članova predstavničkih tijela izabranih s liste grupe birača zastupljenih u Gradskom vijeću.

**Razdjel 2 Gradska uprava** obavlja stručne, protokolarne, savjetodavne, opće i administrativne poslove  **podijeljen je u slijedeće programe:**

**P2001 – Upravljanje i administracija 2.119.400,00 eur**

Ovaj program sadrži dvije aktivnosti:

*A200101 Javna uprava i administracija u iznosu 2.102.400,00 eur*

Projekcija rashoda potrebnih za funkcioniranje rada Gradske uprave temelji se na odrednicama kretanja rashoda prema Uputama za izradu Proračuna od strane Ministarstva financija i vlastitim procjenama o financijskim mogućnostima Grada a cilj je kvalitetno funkcioniranje gradske uprave a pokazatelj uspješnosti je transparentan rad Gradske uprave, promocija Grada, pravovremeno donošenje i provođenje općih akata te usklađivanje istih sa zakonskim izmjenama.Administrativni i stručni poslovi za zaposlenike *Grada*  svrstani u ovo aktivnost su isti jer se kontinuirano ponavljaju u svakoj godini i završavaju istekom proračunske godine. Planirani su u iznosu 593.000,00 eura za bruto plaće te 20.000,00 eur naknade troškova zaposlenih.

Kroz navedenu aktivnosti obuhvaćeni su rashodi za zaposlene i materijalni rashodi. Cilj Programa je dugoročno provoditi politiku plaća i drugih materijalnih prava zaposlenika Grada u skladu s proračunskim mogućnostima.

Ostali rashodi i izdaci vezani uz poslove gradske uprave i obavljanje zadataka za funkcioniranje iste obuhvaćaju:

Rashodi za materijal i energiju odnose se na potrošnju el. energije, uredski materijal, stručne literature, materijal i dijelovi za tekuće i investicijsko održavanje građevinskih objekata, postrojenja i oprema i za potrebe redovnog poslovanja, sitni inventar, materijal i sredstva za čišćenje, motorni benzin, dizel gorivo i auto gume. Navedeni rashodi su svrstani u ovu aktivnost i ponavljaju se kontinuirano u svakoj godini.

Rashodi za usluge se odnose na usluge telefona, interneta, poštarine.

Nadalje obuhvaćajući usluge tekućeg i investicijskog održavanja, postrojenja i opreme, prijevoznih sredstava i građevinskih objekata.

Navedeni rashodi planiraju se i za usluge oglašavanja, opskrba vodom, zakupnine, najam vozila, usluge čuvanja imovine i osoba, čišćenje i pranje, ugovora o djelu, odvjetničke i intelektualne usluge, računalne usluge za održavanje aplikacija, grafičke i tiskarske usluge, te za naknadu Poreznoj upravi u iznosu od 1% od ukupno naplaćenih prihoda za troškove obavljanja poslova utvrđivanja, evidentiranja, naplate, nadzora i ovrhe poreza na dohodak.

Ostali nespomenuti rashodi poslovanja obuhvaćaju sudske i druge pristojbe, troškove sudskih postupaka, premija osiguranja prijevoznih sredstava i ostale imovine. Planirani su i izdaci za otplatu glavnice kratkoročnog zajma od državnog proračuna kao i izdaci za otplatu glavnice po primljenim dugoročnim kreditima od financijskih institucija van javnog sektora.

*A200102 Odnosi s javnošću u iznosu 17.000,00 eur*

Zakonski okvir članka 39. Zakona o elektroničkim medijima (NN 111/21, 114/22) i članka 45. Statuta Grada Imotskog (“Službeni glasnik Grada Imotskog”, br. 2/09, 1/13, 4/13, 5/16 – pročišćeni tekst 2/17-ispravak – 3/18, 3/21). Cilj je financiranje programskih sadržaja elektroničkih medija –televizijskih postaja a kao pokazatelj uspješnosti podrazumijevaju se objave programskih sadržaja od interesa za Grad Imotski koje su izdvojene u tematske cjeline ili pojedinačno.

**P2002 – Program održavanja komunalne infrastrukture u iznosu 597.450,00 eur sadrži planiranu aktivnost**

*A200201 Održavanje komunalne infrastrukture u iznosu 597.450,00 eur*

Sredstva su planirana za funkcioniranje komunalnih djelatnosti, a i drugih stručnih poslova iz djelokruga komunalnog gospodarstva. Sredstva u svezi s komunalnim djelatnostima planirana su prema očekivanim namjenskim prihodima za ovu namjenu. Najznačajniji prihodi ostvaruju se od komunalne naknade se najveći dio utroši na realizaciju Programa održavanja komunalne infrastrukture.

Poslovi vezani za održavanje komunalne infrastrukture dijele se na sljedeće aktivnosti:

* **održavanje javne rasvjete** – planirana su sredstva u iznosu 243.790,00 eur. Obuhvaća potrošak električne energije za javnu rasvjetu te troškove održavanja javnih objekata i uređaja javne rasvjete (nabavka materijala i usluge tekućeg i investicijskog održavanja)
* **održavanje nerazvrstanih cesta i javnih površina**  –planirana su sredstva u iznosu 136.770,00 eur. Obuhvaća održavanje nerazvrstanih cesta na području Grada Imotskog te ostali radovi održavanja nerazvrstanih cesta (zimsko održavanje, uklanjanje šiblja i raslinja uz nerazvrstane ceste, održavanje makadamskih kolnika, poljskih puteva, prometna signalizacija, sanacije udarnih rupa na nerazvrstanim cestama i ulicama …)
* **održavanje javnih zelenih površina i groblja** planira se u iznosu 216.890,00 eur a odnose se na košenje, prehranu i zalijevanje travnjaka, nabavu i sadnju sezonskog cvijeća i trajnica, podrezivanje i sječa stabala, nabava i sadnja novih,ostalo održavanje javnih površina

Ovaj Program će se realizirati putem obavljanja poslovao od strane trgovačkog društva osnovanog i registriranog za komunalne djelatnosti od strane grada Imotskog „Komunalno društvo grada Imotskog d.o.o.“ ili putem ugovora o povjeravanju komunalnih poslova pojedinih komunalnih djelatnosti održavanja, oboje sukladno Zakonu o komunalnom gospodarstvu. *Cilj programa:*je usklađenim zahvatima na javnim površinama osigurati svrhovito, trajno i kvalitetno obavljanje komunalnih djelatnosti, osigurati održavanje komunalnih objekata i uređaja u stanju funkcionalne sposobnosti sve radi postizanja zadovoljavajućeg nivoa komunalnog uređenja i komunalne opremljenosti Grada. *Pokazatelji uspješnosti:* u realizaciji ciljeva zadanih ovim programom očituje se povećanju komunalnog standarda, izgledu grada i stanju komunalne infrastrukture, a iskazano je kroz zadovoljstvo / nezadovoljstvo građana okruženjem te postupnim otklanjanjem ili smanjenjem mogućnosti nastanka štete kod ljudi i/ili imovine koje mogu nastati kao posljedica nedovoljnog i nekvalitetnog održavanja komunalne infrastrukture i javne površine.

**P2003 – Izgradnja kapitalnih objekata 12.415.000,00 EUR**

U ovom programu planirane su aktivnosti gradnja objekata i uređaja u gradu Imotskom kao i gradnja objekata i uređaja komunalne infrastrukture te kupnja zemljišta i nabava nematerijalne imovine. Od planiranog iznosa 9.700.000,00 eur se odnosi na *kapitalne projekte objekata i uređaja za gradnju* kako slijedi.

* K203036 Sportska infrastruktura 50.000,00 eur

Na području grada Imotskog postoje dva stadiona „Gospin dolac“ i „Dovica“ koje koriste NK Imotski te Nk Vinjani za natjecanja ali i športske aktivnosti djece i mladih. Također na području grada djeluju i drugi klubovi iz različitih sportova.

* K203016 Poduzetnička zona 150.000,00 eur

Sve parcele u poduzetničkoj zoni su prodane te poduzetnici grade svoje poslovne hale pa se javlja potreba za uređenjem iste kako bismo potaknuli gospodarske djelatnosti.

* K203012 Uređenje gradske tržnice 1.700.000,00 eur

Projektirana je adaptacija zgrade tržnice , redizajn krovne plohe zgrade, izvedba nadstrešnice postojeće zgrade i izvedba teretnog dizala. Cilj je izgradnja natkrivenog reprezentativnog gradskog prostora na terasi postojeće građevine kojim se osigurava kvalitetan zasjenjen prostor i novi kapaciteti tržnice uz frekventno Šetalište Stjepana Radića. Također se predviđa reorganizacija postojeće tržnice, nova organizacija mjesta za prodaju, promjena opločenja, komunalne opreme, klupa, rasvjete, izvedba podzemnih kontejnera i sve ostalo kako bi se osigurali potrebni uvjeti za normalno funkcioniranje tržnice.

          Glavni ciljevi projekta su rekonstrukcija prostora tržnice, razvoj kapaciteta za podršku lokalnim poljoprivrednim gospodarstvenicima. Projekt doprinosi poboljšanju kvalitete života na području jedinice lokalne samouprave. Svrha projekta je i razvoj poljoprivrede i malih poljoprivrednih gospodarstva, omogućavanje lokalnom stanovništvu lakšu nabavu životnih potrepština koje su lokalno proizvedene i diverzifikacija turističkih sadržaja kroz ponudu autohtonih proizvoda. Provedbom projekta i ispunjenjem ciljeva se stvaraju pozitivni gospodarski učinci, što je posebno važno obzirom da Grad Imotski prema stupnju razvijenosti spada u III. razvojnu skupinu. Projekt rekonstrukcije i opremanja tržnice je u skladu s Strategijom razvoja Grada Imotskog i Strateškim planom Zajedničke poljoprivredne politike Republike Hrvatske 2023. – 2027..

* K200305 Objekti i uređaji vodoopskrbe 50.000,00 eur
* K200306 Objekti i uređaji kanalizacije 400.000,00 eur

Planirana sredstva će se koristiti za plaćanje lokalnog dijela u sklopu projekta aglomeracije čiji je nositelj Vodovod Imotske krajine u suradnji s Hrvatskim vodama.

* K203019 Geopark 20.000,00 eur

Sredstva planirana za izradu projektno-tehničke dokumentacije

* K203013 Sanacija odlagališta Kozjačić 100.000.00 eur
* K203025 Stočno-poljoprivredno sajmište 30.000,00 eur

Sredstva planirana za izradu projektno-tehničke dokumentacije

* K203026 Vatrogasni dom u Imotskom 100.000,00 eur

Sredstva planirana za izradu projektno-tehničke dokumentacije

* K203024 Dom za starije i nemoćne 50.000,00 eur

Sredstva planirana za izradu projektno-tehničke dokumentacije

* K203029 Dječji vrtići u Imotskom 700.000,00 eur

Sredstva su planirana za adaptaciju postojeće zgrade u Blajburškoj ulici te otvaranje novih vrtićkih skupina, izrađen je idejni projekt.

* K203027 Izgradnja socijalnih stanova 30.000,00 eur

Sredstva planirana za izradu projektno-tehničke dokumentacije

* K203032 Izgradnja stanova iz POS-a 150.000,00 eur

Sredstva planirana za izradu projektno-tehničke dokumentacije i ostale potrebne radnje

* K203031 Dogana 6.000.000,00 eur

Cilj projekta je unaprjeđenje javne kulturne infrastrukture kroz obnovu i opremanje Kulturnog centra Dogana. Prijavitelj je Grad Imotski a projektni partner ustanova u kulturi Pučko otvoreno učilište Imotski. Provedba projekta omogućit će povećanje broja posjetitelja osobito pripadnika ranjivih skupina za koje će se razviti nove usluge posebno prilagođene njihovim potrebama. Projekt će omogućiti aktivniju participaciju stanovnika Imotskog i posjetitelja u kulturnom životu te će stvoriti preduvjete za razvoj inovativnih usluga u kulturi. Ciljne skupine koje će imati koristi od provedbe projekta su svi potencijalni posjetitelji, pripadnici ranjivih skupina, umjetnici, udruge u kulturi i poslovna zajednica kroz spillover efekte.

Kroz predloženi projektni prijedlog obnavlja se i oprema jedna od dvije zgrade smještene unutar kompleksa Režije duhana (predmetna građevina je pojedinačno zaštićeno kulturno dobro) te se uspostavlja kulturni centar na području grada Imotskog pod nazivom Kulturni centar Dogana. Prijavitelj projekta je Grad Imotski koji im riješene imovinsko-pravne odnose za predmetnu infrastrukturu. Projektni partner je ustanova u kulturi Pučko otvoreno učilište Imotski koji će upravljati novo obnovljenim i opremljenim kulturnim centrom. Iako grad ima Pučko otvoreno učilište, ono zbog ograničenosti kapaciteta kojima raspolaže nije u mogućnosti odgovoriti svim potrebama u kulturi grada, primiti bilo kakav kompleksniji kulturni program, što značajno uskraćuje potrebe lokalne zajednice. Iz navedenog razloga novi kulturni centar postat će središte kulturnog života stanovnika Imotskog. Prema dokumentu „Pregled kulturnog razvoja i kulturnih politika u RH“ iz 2022. centri za kulturu središta su kulturnih zbivanja unutar određene zajednice, polivalentne su ustanove, prostori poticanja sustavnog propitivanja o kulturnim potrebama u lokalnoj zajednici. U manjim sredinama oni su najčešće mjesto gdje građani stječu prva saznanja o umjetničkim izričajima, kao i navike stalnog posjećivanja različitih kulturnih događanja. Cilj projekta je unaprjeđenje javne kulturne infrastrukture kroz obnovu i opremanje zgrade kulturnog centra. Obnova i opremanje učinit će kulturni centar pristupačnijim, atraktivnijim i privlačnijim posjetiteljima što će rezultirati povećanjem broja posjetitelja, odnosno aktivnijom participacijom stanovnika i posjetitelja u kulturnom životu. Zahvaljujući provedbi projekta unaprijedit će se postojeće i razviti nove usluge posebno prilagođene potrebama ranjivih skupina. Sadržaji u sklopu novo obnovljenog i opremljenog kulturnog centra: polivalentna multimedijalna dvorana;kulturni interpretativni prostor;prostor za radionice; uredski prostor; suvenirnica; ugostiteljski objekt - gospodarski sadržaj koji će se izdati u koncesiju.

* K203022 Projektna dokumentacija – ostala kapitalna ulaganja 120.000,00 eur

Sredstva planirana za izradu projektno-tehničke dokumentacije

* K203034 Sanacija kulturnih dobara u Imotskom 50.000,00 eur

Potrebna je sanacija radi sigurnosti građana su neke građevine u derutnom stanju.

Kapitalni projekti gradnje objekata i uređaja komunalne infrastrukture provode se sukladno Zakonu o komunalnom gospodarstvu (NN 68/18, 110/18 i 32/20). Ovim programom planira se gradnja sljedeće komunalne infrastrukture: nerazvrstane ceste, javne prometne površine na kojima nije dopušten promet motornih vozila, javne zelene površine, građevine i uređaji javne namjene, javna rasvjeta, groblja i krematoriji na groblju te građevine namijenjene obavljanju javnog prijevoza. Planirani iznosi po projektima su kako slijedi:

* K200303 Nerazvrstane ceste 400.000,00 eur
* K2003011 Uređenje ulica i potpornih zidova 130.000,00 eur
* K200304 Uređenje poljskih puteva 30.000,00 eur
* K2003011 Trgovi i pločnici 20.000,00 eur
* K200307 Objekti i uređaji odvodnje 35.000,00 eur
* K200308 Dječja igrališta s opremom 40.000,00 eur
* K203020 Sportski aerodrom 10.000,00 eur
* K203028 Imotska jezera 20.000,00 eur
* K203014 Gradski bazen 1.200.000,00 eur
* K203023 Ostali objekti 70.000,00 eur
* K203017 Javna rasvjeta proširenje i rekonstrukcija 300.000,00 eur
* K200309 Proširenje, rekonstrukcija i sanacija postojećih groblja 185.000.00 eur
* K203010 Uređenje mrtvačnica 20.000,00 eur
* K203033 Izgradnja stajališta za prihvat putnika 10.000,00 eur

Vrijednost radova iz ovog Programa planirana je u ukupnom iznosu 2.470.000,00 eur a utvrđena je na temelju predviđenih količina i prosječnih cijena građenja objekata na području Grada Imotskog. Konačna vrijednost svakog pojedinog objekta iz ovog Programa utvrdit će se na temelju stvarnih i ukupnih troškova gradnje

**P2004 – Program održavanja sportskih objekata 35.000,00 EUR**

Programom održavanja športskih objekata na području Grada Imotskog u 2025. godini utvrđuje se održavanje športskih objekata od lokalnog značaja koji će se sufinancirati iz Proračuna Grada Imotskog. Ovim Programom utvrđuje se financiranje aktivnosti održavanja športskih objekata Stadion „Gospin dolac“ – Imotski i Nogometno igralište „Dovica“ – Vinjani Donji u okviru standarda koji obuhvaća slijedeće:

* materijalni troškovi (održavanje objekata, terena i opreme, troškovi električne energije, uredski materijal i dr.) u iznosu 15.000,00 eur
* usluge u iznosu 20.000,00 eur

**Razdjel 3 Društvene djelatnosti podijeljen je u slijedeće programe:**

P3001 – Predškolski odgoj 2.040.000,00 eur

P3002 – Šport 230.000,00 eur

P3003 – Program javnih potreba u kulturi 411.000,00 eur

P3007 – Školstvo 468.000,00 eur

P3008 – Socijalna skrb 325.500,00 eur

P3009 – Potpore za rad udruga 290.000,00 eur

P30010 – Zaštita od požara i civilna zaštita 944.500,00 eur

P30012 - Potpore za novorođeno dijete 350.000,00 eur

U sklopu programa **P3001 – Predškolski odgoj** planirano je financiranje redovne djelatnosti Dječjeg vrtića Imotski u iznosu 2.000.000,00 eur koji je proračunski korisnik grada Imotskog kroz aktivnost te subvencije za predškolski odgoj u iznosu 40.000,00 eur a namijenjena su privatnim vrtićima iz sredstava za fiskalnu održivost vrtića.

*A300001 – financiranje redovne djelatnosti*

Planirani prihodi i primici u 2025. godini iznose 2.000.000,00 eura, a sastoje se od općih primitka (prihodi iz proračuna Grada Imotskog ) u iznosu od 933.763,00 eura, (prihodi iz Općine Proložac) u iznosu od 207.188,00 eurate vlastiti prihodi i pomoći u iznosu od 343.049,00 eura (prihodiod Ministarstva za pomoćza djecu s posebnim potrebama , za djecu u maloj školi , te ostale pomoći ). Planirana je i pomoć od sredstava za fiskalnu održivost vrtića u iznosu 516.000,00 eur

Na redovno poslovanje (skupina 3) se planira utrošiti sredstva u ukupnom iznosu od 1.960.000,00 eura, a za rashode za nefinancijsku imovinu ( skupina 4 ) planirano je 40.000 eura.

311 - Plaće za zaposlene iznose 1.308.405,00 eura (prijedlog je povećan zbog plaća novih radnika i povećanja opsega posla

312 – Ostali rashodi za zaposlene formirani prema očekivanom broju a radnika koji stječu pravo na jubilarne nagrade, otpremnine, pomoći u slučaju dužeg bolovanja, isplate regresa, uskrsnica, božićnica i iznose 90.000,00 eura

313– Doprinosi na plaće za obvezno zdravstveno osiguranje iznose 258.546,00 eura

321– Naknade troškova zaposlenima iznose 39.000,00 eura

322 - Rashodi za materijal i energiju planirani su prema očekivanim povećanjima broja upisane djece, za redovno poslovanje vrtića te iznose 203.231,00 eura

323– Rashodi za usluge planirani su za tekuće održavanje i popravke već postojećih uređaja i opreme, u iznosu od 55.318,00 eura

324-Rashodi za osobe izvan radnog odnosa ( pripravnik ) u iznosu od 1.000,00 eura

329 - Ostali nespomenuti rashodi poslovanja u koje je uvršteno obvezno osiguranje djece, radnika I službenog automobila iznose 2.500,00 eura

343 – Ostali financijski rashodi u najvećem iznosu obuhvaćaju usluge banaka za vođenja računa i usluge platnog prometa iznose 2.000,00 eura

422 Postrojena i oprema – rashodi za nabavu dugotrajne imovine za postojeće objekte 30.000,00 eura i odnose se na redovne zamjene opreme zbog dotrajalosti.

451 Dodatna ulaganja na građevinskim objektima – rashodi za uređenje okoliša imovine iznose 10.000,00 eura

Ukupni rashodi i izdaci za 2025. iznose 2.000.000,00 eur

*A300002 (Glava 30001)– Subvencije za predškolski odgoj 40.000,00 eur*

**P3002 – Šport 230.000,00 eur**

Ovim programom utvrđuju se djelatnosti u športu od lokalnog značaja i korisnici koji će se sufinancirati iz Proračuna Grada Imotskog kroz aktivnost *A300002 (Glava 30002) Športski klubovi* i udruge Javne potrebe u športu na području Grada Imotskog ostvarivat će se:

* poticanjem i promicanjem športa,
* provođenjem dijela programa tjelesne i zdravstvene kulture djece i mladeži,
* djelovanjem športskih udruga, treningom, organiziranjem i provođenjem sustava domaćih i međunarodnih natjecanja, športsko-rekreacijskim aktivnostima građana kao i drugim športskim aktivnostima koje su u funkciji unapređenja i čuvanja zdravlja i postizanja psihofizičke sposobnosti pučanstva,
* tjelesnom kulturom i športskom aktivnostima invalida i drugih osoba oštećena zdravlja,
* stručnim radom u športu.

Javne potrebe iz ovog Programa financirat će se u okviru standarda koji obuhvaća slijedeće:

* uključivanje mladih športaša u Udruge kroz škole športa u kojima isti djeluju,
* plaće zaposlenika u športskim udrugama,
* materijalne troškove (održavanje objekata, terena i opreme, troškovi električne energije, uredski materijal i dr.),
* kupnja opreme (dresovi, lopte, trenirke, mreže i dr.),
* troškovi treninga i natjecanja (troškovi sudaca, trenera, osiguranja igrača, prijevoza i dr.),
* troškovi unapređenja športa i športsko-rekreativnih aktivnosti u Gradu Imotskom.

**P3003 – Program javnih potreba u kulturi 411.000,00 eur**

Programom javnih potreba u kulturi na području Grada Imotskog u 2025. godini utvrđuju se djelatnosti u kulturi od lokalnog značaja i korisnici koji će se sufinancirati iz Proračuna Grada Imotskog.

Javne potrebe u kulturi :

* Redovita djelatnost ustanova u kulturi i drugih organizacija i udruga u kulturi koji su od interesa za Grad Imotski
* Poticanje i promicanje kulturnih manifestacija
* Poticanje izdavaštva
* Poticanje gajenja izvorne baštine i folklora
* Dotacije udrugama u kulturi

Raspored sredstva iz ovog programa planiran je kako slijedi:

* Ustanove u kulturi 359.500,00 eur

*Gradska knjižnica „Don Mihovil Pavlinović*“ 140.000,00 eur ( proračunski korisnik)

Posebni dio financijskog plana Gradske knjižnice „Don Mihovil Pavlinović“ Imotski odnosi se na program obavljanja redovne knjižnične djelatnosti.

U okviru navedenog programa provode se slijedeće aktivnosti: A00101-Redovna djelatnost.

Za financiranje navedene aktivnosti u 2025. godini planiran je iznos od 140.000,00 eur, a odnosi se na rashode za zaposlene, materijalne rashode i financijske rashode za nabavu proizvedene dugotrajne imovine.

Ukupno planirani prihodi i primici za 2025. godinu iznose 140.000,00 eur i ostvaruju se iz slijedećih izvora financiranja: Pomoći (Ministarstvo kulture i medija RH i Splitsko-dalmatinska županija)-kapitalne i tekuće pomoći - u ukupnom iznosu od 34.300,00 eur.; Vlastiti prihodi u iznosu 6.500,00 eur ; Donacije u iznosu 1.500,00 eur i Prihoda iz nadležnog proračuna u ukupnom iznosu 97.700,00 eur.

Ukupno planirani rashodi i izdaci za 2025. godinu iznose 140.000,00 eur, a odnose se na Rashode poslovanja u ukupnom iznosu 101.600,00 eur te Rashode za nabavu nefinancijske imovine u ukupnom iznosu od 38.400,00 eur koji se dijelom planiraju financirati iz Općih prihoda i primitaka, dijelom iz Vlastitih prihoda te dijelom od Pomoći Ministarstva kulture i medija RH i Splitsko-dalmatinske županije.

Korisnik trenutno raspolaže prenesenim viškom iz prethodnih godina (kapitalne investicije Ministarstva kulture od renoviranja i otvaranja zgrade knjižnice) koji iznosi 24.874,00 eur koje 2025. godine planira utrošiti na projekt izradu holograma Tin Ujevića te obnovi dijela zgrade knjižnice. Planira se utrošiti oko 14.000,00 eur od prenesenog viška.

Od pomoći Ministarstva kulture i medija RH i Splitsko-dalmatinske županije planira se nabava knjižne i neknjižne građe, izdavanje časopisa, digitalizacija lokalnog lista, hologram Tina Ujevića,dizalica topline za zgradu knjižnice te održavanje raznih književnih programa i manifestacija.

Posebni dio financijskog plana Gradske knjižnice „Don Mihovil Pavlinović“ Imotski odnosi se na program obavljanja redovne knjižnične djelatnosti.

U okviru navedenog programa provode se slijedeće aktivnosti: A1001-Redovna djelatnost.

Za financiranje navedene aktivnosti u 2025. godini planiran je iznos od 110.000 eur, a odnosi se na rashode za zaposlene, materijalne rashode, financijske rashode i rashode za nabavu nefinancijske dugotrajne imovine.

Aktivnost se financira iz općih prihoda i primitaka u iznosu 97.700,00 eur, vlastitih prihoda u iznosu 6.500,00 eur, Pomoći Ministarstva kulture i medija RH i Splitsko-dalmatinske županije u iznosu 4.300,00 eur te Donacija u iznosu 1.500,00.

U sklopu pomoći od Ministarstva kulture i medija RH provodi se aktivnost: A1002-Slikovnica moga djetinjstva - za koji su planirana sredstva u iznosu 4.000,00 eur.

(za koji smo se prijavili na javnom natječaju programa Ministarstva kulture i medija RH).

U sklopu pomoći od Ministarstva kulture i medija RH provodi se kapitalni projekt: K1001-nabava knjižne i neknjižne građe u iznosu od 6.000,00 eur

U sklopu pomoći Splitsko-dalmatinske Županije i Ministarstva kulture planiran je kapitalni projekt: K1002-Oprema knjižnice dizalicom topline u iznosu 10.000,00 eur; Kapitalni projekt: K1003-Digitalizacija građe od 10.000,00 eur.

*Ciljevi i pokazatelji uspješnosti*

U suvremeno opremljenim prostorima Knjižnice obavlja se usklađen, dobro usustavljen rad svih knjižničnih službi. Knjižnica više nije samo prostor u kojem se posuđuje knjižnična građa već obuhvaća i Knjižnicu kao novi multimedijski kulturni centar koja se, u skladu sa znanjem i mogućnostima, prilagodila raznolikoj publici. Prostor knjižnice dostupan je osobama s invaliditetom, opremljen brzim i besplatnim internetom te nudi sadržaje i programe namijenjene svim skupinama, a posebno onim ranjivim.

U skladu sa standardima za narodne knjižnice RH ostvaruje se nabava i stručna obrada građe, a u planu je i digitalizacija stare i vrijedne građe i građe zavičajne zbirke.

Upravo digitalizacijom građe želimo raspoloživu građu učiniti dostupnom širem krugu korisnika, ali i zaštititi je.

Cilj nam je približavanje standardima brojem korisnika, frekvencijom građe, aktivnostima, prostornim kapacitetima te kompetencijama i brojem stručnih djelatnika.

Knjižnica zadovoljava zadaće i poslove kojima se promiče njezina kulturna, obrazovna, stručna i znanstvena funkcija, posebno u organiziranju i izvođenju kulturnih programa i programa stalnog stručnog usavršavanja u području knjižničarstva.

Pokazatelji uspješnosti realizacije tih programa iskazani su u statističkim rezultatima i financijskim i poslovnim pokazateljima

*Pučko otvoreno učilište 207.500,00 eur (proračunski korisnik)*

Planirani rashodi provode se kroz aktivnost *A300003 Financiranje redovne djelatnosti*

*31 rashodi za zaposlene u iznosu 137.722,46 eur,*

*32 materijalni rashodi u iznosu 68.677,54 eur,*

*34 financijski rashodi u iznosu 1.100,00 eur*

Pučko otvoreno učilište Imotski je javna kulturno-obrazovna ustanova. Osnovano je 1975. godine. Osnivač je Grad Imotski. Ova ustanova prati suvremene dosege tehnologije i organizira razne obrazovne i kulturne programe, a s druge strane funkcionira kao jedan od glavnih promotora baštinjenja kulture lokalne zajednice. U tome treba uspostaviti balans kroz programe raznih djelatnosti kojima se Učilište bavi, kako bi se potencijalne korisnike privuklo i zainteresiralo za neke od programa koje Učilište nudi. Kao centar obrazovnih i kulturnih događanja, Učilište treba biti usmjereno na zadovoljavanje potreba građana za obrazovanjem i kulturnim sadržajima.

Svoje će programe u 2025. godini provoditi samostalno te u suradnji s drugim ustanovama, udrugama i pojedincima, lokalnom samoupravom i ostalim zainteresiranim dionicima.

U skladu sa Statutom Pučkog otvorenog učilišta Imotski ustanova je ustrojena po ovim djelatnostima:

1. Muzejska djelatnost
2. Glazbeno-scenska djelatnost
3. Obrazovna djelatnost
4. Kino prikazivačka djelatnost

U ustanovi je zaposleno 6 djelatnika u stalnom radnom odnosu na neodređeno vrijeme. Povremeno se angažiraju i vanjski suradnici, najviše za potrebe Odjela za obrazovanje, ali i za glazbeno-scensku djelatnost.

Iz muzejske djelatnosti izdvajamo izradu zaštićene platforme za izradu i postavljanje **Q-ar** kodova, kao i izradu Google virtualne šetnje. Platformu je potrebno izraditi kako bi se zaštitili svi podaci i informacije koji će se iznositi na platformi (kao intelektualno vlasništvo Zavičajnog muzeja Imotski) od mogućeg skidanja i zloupotrebe.

Postavljanje **Q-ar** koda za sve eksponate Arheološke zbirke Zavičajnog muzeja Imotski. Skeniranjem Q-ar koda poveznica će Vas odvesti na stranicu gdje će te dobiti dodatne informacije o samom eksponatu, povijesni kontekst i ilustracije. Za sada zbog manjka sredstava tekstovi će se raditi na Hrvatskom jeziku. Ovaj projekt je u začetku od izrade platforme, pisanja tekstova i slaganja ilustracija.

Izrada Google virtualne šetnje 360° Zavičajnog muzeja Imotski. Ulaskom na bilo koji google aplikaciju gdje je vidljiv Imotski, prikazala bi Vam se ikona Muzeja s osnovnim podacima te nakon klika odvela bi Vas na virtualnu šetnju stalnim postavom Zavičajnog muzeja Imotski. Kroz 2024 godinu na platformi virtualne šetnje ćemo izraditi 10 pristupnih info točaka sa atribucijama o eksponatima koje možete pogledati. Znatno bi se povećala vidljivost muzeja samim time i posjećenost. Na Google reviews imamo ocjenu 4.8 od 5 koju su posjetitelji ostavljali voljeli bi ovakvim projektima omogućiti veću digitalnu dostupnost naše kulturne baštine.

Plan odjela glazbeno-scenske djelatnosti Pučkog otvorenog učilišta Imotski je zadržati u narednom periodu kvalitetu, broj održanih manifestacija, te povećati broj programa kroz cijelu godinu kako bi se sukladno tome povećao i broj posjetitelja. Surađujemo s Kazalištem „Kerempuh“, Teatrom „Exit“, HNK Varaždin, HNK Split, HNK Šibenik, Teatrom „Gavran“, „Teatromanom“, Stand up komičarima, „Ludens teatrom“ iz Koprivnice i drugima, a otvoreni smo i za suradnju sa svim novim, zanimljivim kazališnim ostvarenjima, oko vrhunskih i popularnih predstava koje bi mogle zanimati naše sugrađane, ali prvenstveno biramo predstave koju su financijski potpomognute sredstvima Ministarstva kulture i medija, tako da je cijena predstave nešto prihvatljivija. U sklopu „Imotskih sila“ osim navedenih predstava, želimo prirediti i jednu dječju predstavu. Tu „dječju večer“ na „Imotskim silima“ počeli smo organizirati prije nekoliko godina i pokazala se kao pun pogodak, tako da s tim nastavljamo i dalje. Želja nam je „odgojiti“ buduću publiku koja će znati prepoznati kvalitetan kazališni komad. U sklopu „Imotskih sila“ biti će održana i jedna likovna izložba. Ostali koncerti koje ćemo u skladu s prilikama, ponudama na tržištu i procjenom efekta odaziva publike organizirati, odnose se na izbor jednog ili dva izvođača popularnih skladbi, dvije klape, te jedno kulturno-umjetničko društvo koje se bavi folklorom, njeguje hrvatsku kulturnu baštinu i izvodi tradicionalne pjesme i plesove. Na ovogodišnjim 49. „Imotskim silima“ održati će se deset programa.

Namjera nam je da kao i prethodnih godina upriličimo prigodni program za obilježavanje Dana sjećanja na žrtve Domovinskog rata i Dana sjećanja na žrtve Vukovara i Škabrnje, a također planiramo prirediti dvije večeri poezije, ali zavisni smo o mogućem angažmanu lokalnih glumaca amatera i ljubitelja kazališne umjetnosti.

Odjel glazbeno-scenske djelatnosti po potrebi pomaže ostalim odjelima Pučkog otvorenog učilišta oko pripreme izložbi, plakata, grafičkog oblikovanja ulaznica i kataloga koje se kroz godinu organiziraju.

Moramo spomenuti i suradnju s udrugama koje djeluju u našem gradu. S velikom većinom surađujemo na način da smo im suorganizatori, pa za potrebe programa koji se izvode radimo po potrebi pozivnice, plakate i ustupamo našu tehniku i prostore o kojima brinemo.

Za sve navedeno sami radimo promidžbu, plakate, po potrebi pozivnice, programske knjižice, deplijane, objave na radiju, našoj web stranici, web stranicama lokalnog i županijskih medija, Facebook stranici, kao i kroz tiskane medije.

Budući da je Pučko otvoreno učilište nositelj programa očuvanja nematerijalne kulturne baštine „Sine Božji budi faljen“, u korizmenom vremenu organizirali smo gostovanje kantača i crkvenog zbora župe Imotski u Novom Travniku, Vitezu i Tomislavgradu.

Pučko otvoreno učilište Imotski, kao javna ustanova koja se bavi kulturom i obrazovanjem, tijekom 2025. godine nastavit će svoju misiju provođenja kulturnih, obrazovnih i informativnih programa u gradu Imotskom uz uvođenje novih programa koji će biti poticaj za razvoj publike u kulturi, te motiv dolaska korisnika obrazovnog sektora.

*Imotska krajina 12.000,00 eur*

Planira se financiranje kroz aktivnost A300005 a odnosi se na rashode za izdavanje časopisa od lokalnog značaja „Imotska krajina“.

*Financiranje udruga u kulturi …. 51.500,00 eur*

**P3007 – Školstvo 468.000,00 eur**

Programom o školstvu Grada Imotskog za 2025. godinu utvrđuje se proračunska vrijednost od 468.000,00 EUR, a ista će se ostvarivati kroz sljedeće aktivnosti:

*Potpore studentima, sufinanciranje prijevoza, sufinanciranje produženog boravka kao i pomoćnika u srednjim školama te nastavi u Osnovnim školama „Stjepan Radić“ i „Josip Vergilije Perić“ u Imotskom te za nagrade učenicima.*

Visina planiranih sredstava temeljem ovog Programa za 2025. godinu utvrđuje se u iznosima kako slijedi

|  |  |  |
| --- | --- | --- |
| **Red. broj** | **N a m j e n a** | **Iznos u EUR** |
| 1. | Potpore studentima | 63.000,00 |
| 2. | Sufinanciranje prijevoza | 300.000,00 |
| 3. | Produženi boravak učenika | 63.000,00 |
| 4. | Sufinanciranje pomoćnika u nastavi | 32.000,00 |
| 5. | Nagrade učenicima | 10.000,00 |
| **U K U P N O:** | | **468.000,00** |

Potpore studentima se isplaćuju dva puta tijekom godine, sufinanciranje prijevoza za učenike je dogovoreno sa autoprijevoznikom koji mjesečno ispostavlja račune, u produženom boravku financiraju se plaće i materijalna prava učiteljica te dio troškova prehrane za one roditelje koji u istom imaju dvoje i više djece. Pomoćnici u nastavi se financiraju i u osnovnim i srednjim školama te su osigurana sredstva za nagrade najuspješnijim učenicima kako bi ih se i dalje potaklo na izvrsnost i daljnju promociju grada i obrazovnih ustanova.

*Cilj Programa* je unapređenje i razvoj školstva na području Grada;

*Pokazatelj uspješnosti:* povećanje broja studenata koji će biti uključeni u fakultetsko obrazovanje, smanjenjem izdataka koji njihovi roditelji izdvajanju za njihovo školovanje. Omogućeno je kvalitetnije obrazovanje učenika osnovnih i srednjih škola jer su se troškovi njihovog školovanja koje plaćaju roditelji na ovaj način smanjili.

**P3008 – Socijalna skrb 325.500,00 eur**

Ovim Programom socijalne skrbi Grada Imotskog za 2025. godinu planiraju se proračunska sredstva u visini od 325.500,00eur a ista će se ostvarivati kroz oblike socijalne skrbi regulirane člankom 13. do 31. Odluke o socijalnoj skrbi Grada Imotskog („Službeni glasnik Grada Imotskog“ broj: 1/22).

Planirana sredstva temeljem ovog Programa za 2025. godinu utvrđuje se u slijedećim iznosima kako slijedi:

|  |  |  |
| --- | --- | --- |
| **Red. broj** | **N a m j e n a** | **Iznos u EUR** |
| **1.** | **DJECA I MLADI** | **144.500,00** |
| 1.1. | Sufinanciranje cijene programa jaslica i dječjih vrtića | 55.000,00 |
| 1.2. | Besplatna prehrana učenika u osnovnim školama | 2.000,00 |
| 1.3. | Pomoć za kupnju radnih bilježnica i radnih materijala za osnovnu školu | 85.000,00 |
| 1.4. | Subvencija terapijskih usluga djeci s teškoćama u razvoju | 2.500,00 |
| **2.** | **SAMCI I OBITELJI** | **62.500,00** |
| 2.1. | Naknada za troškove stanovanja | 2.000,00 |
| 2.2. | Sufinanciranje najamnine u kriznim situacijama | 1.000,00 |
| 2.3. | Jednokratne novčane pomoći | 50.000,00 |
| 2.4. | Pomoć obiteljima za ogrjev | 7.500,00 |
| 2.5. | Pogrebni troškovi za umrle | 2.000,00 |
| **3.** | **STARIJE OSOBE I OSOBE S INVALIDITETOM** | **118.500,00** |
| 3.1. | Naknada umirovljenicima | 100.000,00 |
| 3.2. | Naknada korisnicima osobne invalidnine Centra | 2.000,00 |
| 3.3. | Pomoć za nabavku ortopedskog i drugog pomagala osobama s invaliditetom | 2.000,00 |
| 3.4. | Subvencija usluga pomoći i njege u kući | 2.000,00 |
| 3.5. | Subvencija palijativne skrbi | 2.000,00 |
| 3.6. | Naknada za roditelje njegovatelje | 9.500,00 |
| 3.7. | Naknada za udomiteljstvo | 1.000,00 |
| **U K U P N O (1 + 2 + 3):** | | **325.500,00** |

Pojedinačna prava iz ovog Programa osigurat će se isključivo osobama koje imaju prebivalište na području Grada Imotskog, a izuzetno kad je to regulirano Odlukom o socijalnoj skrbi Grada Imotskog. Pojedinačna prava podliježu redovnom preispitivanju glede postojanja uvjeta i okolnosti s obzirom na koje su ostvarena.

*Cilj Programa* je poboljšanje standarda socijalno najugroženijeg dijela stanovništva.

*Pokazatelj uspješnosti:* realizacija je redovito provođenje programa socijalne skrbi kroz razna davanje prava i pomoći najranjivijim socijalnim skupinama sa ciljem zadovoljenja osnovnih životnih potreba.

**P3009 – Potpore za rad udruga i tekuće donacije 290.000,00 eur**

U sklopu ovog programa planirana su sredstva kroz dvije aktivnosti:

*A300943 Potpore za rad udruga* u iznosu 95.000,00 eur

Predmet financiranja su projekti i programi koji će se odvijati u toku 2025. godine na području Grada Imotskog u područjima: branitelji i stradalnici iz Domovinskog rata, humanitarno socijalna djelatnost, zaštita zdravlja i ljudskih života, odgoj i obrazovanje, mladi i razvoj demokratizacije društva, zaštite okoliša i tehničke kulture;sporta a sredstva se dodjeljuju na osnovu natječaja.

*A300937 Udruga Geopark* u iznosu 30.000,00 eur

Ova udruga osnovana je od strane Grada Imotskog kojoj je cilj da Biokovo-Imotska jezera postanu dio obitelji UNESCO svjetskih geoparkova. Ova priča počela je još 2019.g. Geološka raznolikost i bioraznolikost koja krasi ovaj kraj te iznimna kulturna baština razlog su zašto je ovo područje jedinstven prostor te će geopark pridonijeti očuvanju georaznolikosti ali i daljnjem razvoji našeg kraja što je i cilj ove udruge.

Ostale tekuće donacije planirane su u iznosu 165.000,00 eur kroz sljedeće aktivnosti:

*A300901 Tekuće donacije vjerskim zajednicama* 20.000,00 eur

*A300902 Turistička zajednica* u iznosu 40.000,00 eur

Donacije Turističkoj zajednici predviđene su sukladno Programu rada Turističke zajednice Grada Imotskog vezano za turističku promociju Grada Imotskog.

Glavne aktivnosti programa rada Turističke zajednice su:

- dizajn vrijednosti

- komunikacijske vrijednosti

- distribucija i prodaja vrijednosti

- interni marketing

- marketinška infrastruktura

- posebni programi (programi razvoja turizma)

*A300903 Tekuće donacije Crveni križ Imotski* u iznosu 50.000,00 eur

*A300928 Tekuće donacije osnovna škola* u iznosu 20.000,00 eur

*A300929 Tekuće donacije srednje škole* u iznosu 20.000,00 eur

*A300931 Ostale tekuće donacije* u iznosu 15.000,00 eur

*Pokazatelji uspješnosti:* omogućavanje boljeg i kvalitetnijeg uključivanja pojedinaca i udruga u društveni život lokalne i šire društvene zajednice. Veći broj prijedloga za unapređenje i kvalitete života.

**P30010 – Zaštita od požara i civilna zaštita 944.500,00 eur**

U sklopu ovog programa planirana su sredstva kroz sljedeće aktivnosti:

*A3000010 Osnovna djelatnost JVP-a* ( proračunski korisnik) u iznosu 850.000,00 eur.

Rashodi se planiraju iz sredstava nadležnog proračuna u iznosu 374.932,00 eur, vlastiti izvori JVP-a 110.100,00 eur te pomoći za decentralizirane funkcije u iznosu 364.968,00 eur.

Predviđena sredstva koristit će se za financiranje redovite djelatnosti JVP Grada Imotskog.

Ima status javne ustanove koja vatrogasnu djelatnost obavlja kao javna služba temeljem Zakona o vatrogastvu (N.N. 106/99 i 125/19) i Zakona o ustanovama. Financijski plan za 2025. godinu kao i projekcije za 2026. i 2027. godinu izrađen je na bazi 23 djelatnika.

Planirana sredstva pokrivaju rashode za zaposlene na nivou prava prema Kolektivnom ugovoru za radnike u javnoj vatrogasnoj postrojbi Grada Imotskog (plaće, doprinosi na plaće i ostali rashodi za zaposlene), te materijalne rashode tekućeg poslovanja ustanove upotpunjeno potrebama održavanja objekata, opreme i prijevoznih sredstava, te financijske rashode. U financijskom planu JVP iskazana je potreba za kapitalna ulaganja za nabavku opreme radi povećanja operativne sposobnost postrojbe.

Sredstva se planiraju sukladno Pravilniku o klasifikaciji radni mjesta profesionalnih vatrogasaca, mjerilima za njihovo utvrđivanje i koeficijentima složenosti poslova.

*A300011 Tekuće donacije*

*Gorska služba spašavanja* u iznosu 7.000,00 eur

Predviđena sredstva služe za sufinanciranje redovite djelatnosti stanice Hrvatske gorske

službe spašavanja u temeljem Zakona o HGSS-u čl.18 kao operativna snaga civilne zaštite.

*Civilna zaštita* u iznosu 5.500,00 eur

U okviru ovog programa predviđeni su i rashodi koji se odnose na civilnu zaštitu gdje se osiguravaju sredstva za opremanje postrojbi i osposobljavanje postrojbi civilne zaštite i snaga operativne zaštite i spašavanja u širem smislu djelovanja na prevenciji i otklanjanju mogućnosti nastanka katastrofe i velike nesreće sukladno izrađenim procjenama i planovima mjera i aktivnosti predviđenih zakonom.

*DVD Imotski* u iznosu 82.000,00 eur

Planiraju se sredstva za rad DVD-a obzirom na Zakon i očekivanu potrebu. Cilj je međusobna suradnja JVP i DVD radi sudjelovanja u provedbi preventivnih mjera zaštite od požara i eksplozije, gašenje požara i spašavanje ljudi i imovine ugroženih požarom.

**P30012 - Potpore za novorođeno dijete 350.000,00 eur**

Ovim Programom o naknadama za novorođenu djecu za 2025. godinu planira se iznos od 350.000,00 eura,a isti će se ostvariti po odredbama Odluke o naknadama za novorođenu djecu na području Grada Imotskog („Službeni glasnik Grada Imotskog“ br. 01/22).

Pojedinačna prava iz ovog programa ostvaruju osobe koji imaju prebivalište na području Grada Imotskoga.

Pravo na naknadu za novorođenu djecu mogu ostvariti i koristiti obitelji u kojoj su roditelji i posvojitelji državljani RH i imaju prijavljeno prebivalište na području grada Imotskoga u neprekidnom trajanju dvije (2) godine u trenutku rođenja djeteta za koje se podnosi zahtjev i dalje neprekidno sve do isplate naknade u cijelosti. Naknadu može ostvariti i obitelj u kojoj samo jedan od roditelja ima prebivalište na području grada Imotskog u neprekidnom trajanju od najmanje (2) dvije godine u trenutku rođenja djeteta, a drugi roditelj mora imati prebivalište u gradu Imotskom u vrijeme podnošenja zahtjeva i dalje neprekidno do isplate novčane naknade u cijelosti. Naknadu može ostvariti i roditelj iz jedno roditeljske obitelji te samohrani roditelj koji ima prebivalište na području grada Imotskoga u neprekidnom trajanju od najmanje dvije (2) godine u trenutku rođenja djeteta ili roditelji mogu ostvariti prava na naknadu za novorođeno dijete ako zadovoljavaju uvjet da jedan roditelj ima prebivalište na području Grada u trenutku rođenja djeteta a sukladno navedenom iznosi se dijele u dvije kategorije i ovise o broju djece te duljini prijavljenog prebivališta u trenutku podnošenja zahtjeva.

Planira se donijeti Odluka o povećanju potpora za prvu kategoriju višekratnih potpora za novorođenu djecu kako je navedeno ispod pod točkom 1.

1. a. prvo dijete – do 2.500,00 eur, b. drugo dijete – do 5.000,00 eur, c. treće i svako daljnje dijete – do 10.000,00 eur
2. za prvo i drugo novorođeno dijete u obitelji --- do 132.72 eur za treće i svako daljnje novorođeno dijete -----do 265,44 eur

*Cilj:*poboljšanje demografske slike*,* smanjenje iseljavanja, te povećanje broja stanovnika na području Grada Imotskog.